b'\n_START_ARTICLE_\nSatelit\n_START_PARAGRAPH_\nSatel\xc3\xadt je naravno ali umetno telo (predmet), ki se giblje po tiru (kro\xc5\xbenici, elipsi) okrog nebesnega telesa. Pojem satelit obi\xc4\x8dajno ozna\xc4\x8duje umetni satelit, naravni satelit pa se imenuje tudi luna.\n_START_SECTION_\nUmetni sateliti\n_START_PARAGRAPH_\nUmetni sateliti se gibljejo po elipti\xc4\x8dnih tirnicah (orbitah) okrog nebesnih teles, kot je na primer okrog Zemlje._NEWLINE_Prvi umetni satelit so izstrelili v takratni Sovjetski zvezi leta 1957 z izvedbo raket R-7. Od takrat naprej so izstrelili na tiso\xc4\x8de satelitov v vesolje, dale\xc4\x8d najve\xc4\x8d v zemeljsko tirnico. So pa izstrelili satelite tudi v tirnico okrog drugih nebesnih teles, kot so Luna, Merkur, Venera, Mars, Jupiter, Saturn, 4 Vesta, 433 Eros in izven Oson\xc4\x8dja (Voyager)._NEWLINE_Nekateri veliki sateliti, kot npr. Mednarodna vesoljska postaja ali Mir, so bili sestavljeni po delih v vesolju z ve\xc4\x8d deset izstrelitvami. Trenutno je operativnih nekaj sto satelitov, obstaja pa ve\xc4\x8d tiso\xc4\x8d izrabljenih satelitov in njihovih delov, ki \xc5\xa1e vedno kro\xc5\xbeijo okrog Zemlje in \xc5\xa1tejejo za vesoljske odpadke. Zaradi velikih hitrosti lahko \xc5\xbee manj\xc5\xa1i delec povsem uni\xc4\x8di nov operativen satelit. V zgodovini se je enkrat zgodilo, da sta tr\xc4\x8dila dva satelita. ZDA in Kitajska sta uspe\xc5\xa1no sestrelili satelit iz tirnice s protisatelitskimi oro\xc5\xbeji._NEWLINE_Do danes je bilo izstreljenih pribli\xc5\xbeno 6.600 satelitov, od tega naj bi se jih okrog 3.600 \xc5\xa1e vedno nahajalo v tirnicah, drugi so bili uni\xc4\x8deni ali pa so zgoreli ob vstopu v atmosfero. Okrog 1000 naj bi jih bilo operativnih,   drugi naj bi bili vesoljski odpadki. Pribli\xc5\xbeno 500 operativnih satelitov je v nizkozemeljski tirnici, 50 jih je v srednjezemeljski tirnici (20.000 km visoko),ostali pa v geostacionarni tirnici (at 36.000 km visoko). _NEWLINE_Satelite je potrebno izstreliti z raketo do njihove tirnice. Najve\xc4\x8dkrat so sateliti izstreljeni s kopenskih izstreli\xc5\xa1\xc4\x8d, lahko pa tudi z morja (opu\xc5\xa1\xc4\x8dena naftna plo\xc5\xa1\xc4\x8dad, npr. SeaLaunch), manj\xc5\xa1i sateliti pa tudi z letal ali podmornic (balisti\xc4\x8dna raketa). Krmiljenje satelitov je ra\xc4\x8dunalni\xc5\xa1ko.\n_START_SECTION_\nIzstrelitev satelitov\n_START_PARAGRAPH_\nSatelite se izstreljuje z raketami, ki morajo pri tem premagati zemeljsko gravitacijo in zagotovito \xc5\xbeelene parametre: pozicija, naklon (inklinacija), hitrost in druge. Ve\xc4\x8dino satelitov se izstreljuje v tak\xc5\xa1no ali druga\xc4\x8dno tirnico, ni pa nujno, lahko jih po\xc5\xa1ljemo tudi na medplanetarno potovanje ali pa kam drugam. Velikokrat se omenja tudi t. i. izhodna hitrost , ki naj bi jo plovilo moralo imeti, da lahko zapusti Zemljo. To je le deloma res, npr. \xc4\x8de bi imeli stopnice v vesolje bi lahko s hitrostjo 5 km/h zapustili Zemljo in \xc5\xa1li v vesolje. Izhodna hitrost je parameter, ki nam pove s katero hitrostjo (11,2 km/s za Zemljo) bi morali iz Zemlje izstreliti projektil (pri tem ne upo\xc5\xa1tevamo atmosferskega zra\xc4\x8dnega upora), da bi le-ta dosegel vesolje in se ne bi vrnil nazaj na Zemljo._NEWLINE_So pa hitrosti v tirnici in izhodne hitrosti v\xc4\x8dasih podobne, zato pride do me\xc5\xa1anja._NEWLINE_Do danes je bil vsak satelit izstreljen z raketo, ki uporablja kemi\xc4\x8dno reakcijo za pogon. V prihodnosti bo mo\xc5\xbeno z novimi materiali kot so ogljikova nanovlakna izdelati t. i. Vesoljsko dvigalo (ang. Space elevator) ali pa Vesoljsko fontano. Tako se bo cena iz nekaj tiso\xc4\x8d dolarjev na kilogram zni\xc5\xbeala na nekaj sto ali pa \xc5\xa1e manj. Tak sistem bo zelo pove\xc4\x8dal kapaciteto tovora in bo tudi bolj zanesljiv. Dana\xc5\xa1nje rakete so namre\xc4\x8d pribli\xc5\xbeno 97% uspe\xc5\xa1ne pri izstrelitvah.\n_START_SECTION_\nRaziskovalni\n_START_PARAGRAPH_\nAst\xc3\xa9rix, Echo, Explorer, Hipparchos, Interkozmos, Kozmos, Lageos, Landsat, Prospero, Sputnik, Syncom, Vanguard\n_START_SECTION_\nMeteorolo\xc5\xa1ki\n_START_PARAGRAPH_\nMeteor (satelit), Meteosat, Nimbus, Prognoz, Tiros, NOAA, MetOp\n_START_SECTION_\nTelekomunikacijski\n_START_PARAGRAPH_\nTelekomunikacijski sateliti skrbijo za prenos informacij med zemeljskimi uporabniki in sateliti ter obratno. _NEWLINE_Telekomunikacijski satelit preko transponderja komutira in oja\xc4\x8duje telekomunikacijske signale. Visoko zmogljivi geostacionarni sateliti za radiodifuzijo skrbijo za distribucijo radijskih in televizijskih signalov do kon\xc4\x8dnih uporabnikov, ki signale sprejemajo s pomo\xc4\x8djo majhnih paraboli\xc4\x8dnih anten in satelitskih sprejemnikov. Telekomunikacijski sateliti skrbijo tudi za prenos telefonskih signalov in drugih internetnih podatkovnih tokov. _NEWLINE_Early Bird, Eutelsat, Gorizont, Intelsat, Molnija, Orbis, Raduga, Telecon, Telesat, Telestar,Astra\n_START_SECTION_\nNavigacijski\n_START_PARAGRAPH_\nTransit, Galileo, GLONAS\n_START_SECTION_\nVoja\xc5\xa1ki\n_START_PARAGRAPH_\nDiscoverer\n_START_SECTION_\nRadioamaterski\n_START_PARAGRAPH_\nOSCAR'